Õiguskantsler kritiseeris aastaülevaates tegevuspõhist riigieelarvet
#000003
Õiguskantsler Ülle Madise viitas õiguskantsleri aastaülevaates probleemidele tegevuspõhisest riigieelarvest arusaamisel ja pani kahtluse alla selle mudeliga jätkamise mõttekuse.
#000005
"Riigieelarve ülesehitus peaks olema selline, et riigikogu saaks vajalikul ja talle kohasel määral otsustada riigi raha kasutamise mõistlikkuse ja otstarbekohasuse üle. Seega peab riigieelarve olema arusaadav, vastasel juhul ei saa riigikogu täita talle põhiseadusega pandud ülesannet," märkis Madise.
#000006
Madise nentis, et eelarvet planeerides keskenduvad otsustajad endiselt vaid neile arusaadavale kulude majanduslikule sisule ehk tegevustele.
#000007
'"Tegevuspõhise eelarve koostamisega kaasneb hulk lisatööd, mille tulemusi ei kasutata või tehakse seda vähe. Riigieelarve seletuskirja lisas esitatud programmi eesmärkide hindamiseks kasutatavad mõõdikud on sageli ebamäärased ja jätavad mulje, et riik tegeleb asendustegevusega," sõnas Madise.
#000008
"Kui eesmärkide juures esitatud kulunumbritest pole võimalik aru saada ja kui arusaamine nõuab asjatut lisatööd, tuleks tõsiselt kaaluda, kas tegevuspõhise eelarve koostamisega on üldse mõistlik jätkata," ütles õiguskantsler.
#000009
Õiguskantsler juhtis eelarvega seotud probleemidele tähelepanu riigikogu komisjonidele saadetud kirjas "Otsustusõigus eelarve üle", riigikogu rahanduskomisjonile koostatud ettekandes ja ka rahandusministeeriumile saadetud kirjas riigieelarve seaduse väljatöötamiskavatsuse kohta, seisis aastaülevaates.
#000010
Õiguskantsler soovitas ülevaate järgi rahandusministril kaaluda ka riigieelarve seaduse muutmist, nii et põhiseaduslikke institutsioone puudutavaid eelarveotsuseid teeks edaspidi riigikogu ning valitsusele jääks vajaduse korral arvamuse esitaja roll.
#000011
Tegevuspõhise riigieelarve suur kriitik on olnud ka riigikogu Reformierakonna fraktsiooni kuuluv kunagine rahandusminister Aivar Sõerd, kes on kutsunud üles sellisest eelarvemudelist loobuma.
#000012
Aastaid on tegevuspõhist riigieelarvet kritiseerinud ka riigikontroll. Praegune riigikontrolör Janar Holm ütles näiteks juulikuu lõpus, et sellisel moel eelarve koostamine ei anna läbipaistvat tulemust ning riigi rahaga ei tohiks nii ümber käia.
#000014
Sõerd kritiseeris riigieelarvet: see takistab riigikogu tööd
#000015
Janar Holm: polaaröös riigieelarve selginemist oodates
#000017
Ülle Madise: demokraatlikku õigusriiki pole tark käest lasta
#000018
Valitsus koguneb väljasõiduistungile eelarveaugu lappimist arutama
#000019
Pevkuri sõnul pole teada, kui palju Eesti võitlejaid Ukrainas on
#000022
Euroopa Liit lubas Ukrainale pikaajalist toetust
#000023
EKP asepresident: intressimäärade langetamise jutt on ennatlik
#000024
Rahvusringhäälingu arendusosakond otsib oma meeskonda frontend arendajat
#000031
Nobeli meditsiinipreemia läks mRNA-vaktsiini pioneeridele
#000042
Moekunstikino juht Helen Saluveer: tarbijana võiks mõelda, mida me ostame
#000047
Õpetajad: vahel on raske end hommikul tööle sundida
#000050
Haridusministeerium plaanib muuta kutsekoolis teise elukutse omandamise tasuliseks
#000055
Endine diplomaat: rootslased süüdistavad vägivallas poliitilist eliiti
#000056
EL-i välisministrid arutavad Kiievis Ukraina abistamist
#000057